text: Sådan stoppes tyven
  29 november 2012 kl. 09.51
  Nyt nabohjælpssystem skal stoppe flere tyveknægte.
  Alene i Syd- og Sønderjyllands Politikreds blev der begået 2.188 indbrud i private hjem i de tre første kvartaler af 2012.
  Ifølge undersøgelser kan nabohjælp forhindre op til hvert fjerde indbrud. 
  Derfor lancerer Det Kriminalpræventive Råd og TrygFonden nu et nyt nabohjælpssystem. 
  Det ny nabohjælpssystem gør det nemmere at nemmere organisere nabohjælp via enkel og brugervenlig teknologi. Det kræver blot en mobiletelefon eller en computer. 
  Med et par klik giver man naboerne besked, når man tager på ferie. 
  Systemet fortæller herefter naboen, at de skal være ekstra opmærksomme og sørge for, at huset ser beboet ud. 
  - Vi meget glade for det nye Nabohjælpskoncept. Vores erfaringer viser, at det har en forebyggende effekt, når folk hjælper hinanden. Og det er også mit klare indtryk, at borgerne rigtigt gerne selv vil bidrage til at gøre det svært for indbrudstyven - hvis blot de får den rette vejledning. Og det er netop hvad man gør med nabohjælp, så jeg håber, at mange vil tilmelde sig, siger Politiinspektør Lars Bræmhøj, Syd- og Sønderjyllands politikreds.
  De kan læse mere på www.nabohjælp.dk
  